Návrh

Komuniké

	Vláda  Slovenskej republiky na svojom zasadnutí dňa ................ prerokovala materiál „Návrh na pristúpenie Slovenskej republiky k Dohovoru o zriadení Európskej organizácie pre využívanie meteorologických satelitov (EUMETSAT) a súvisiacim protokolom“ a súhlasila s vykonaním potrebných krokov na vstup Slovenskej republiky do EUMETSAT-u.
	Údaje z meteorologických družíc sú pre činnosť meteorologických, hydrologických a environmentálnych služieb nenahraditeľné. Snímky a údaje z meteorologických družíc významne prispievajú k zlepšeniu detekcie a predpovedi nebezpečných poveternostných javov a k zvýšeniu kvality predpovede počasia.